Timucuha n lekdeb, d timucuha yellan yakan di timawit,ttawin-tent-id yimdanen iwakken ad sɛeddin lweqt. Rnu ɣer-s ad d-slalen zzhu deg way-gar-asen imi timucuha-agi, ttasent-d ɣef tɣawsiwin ur iqebbel leɛqel. Akken qqaren, d lekdeb imzenneq, daymi i ttunaḥsabent ṣṣeḍṣayent. Yal win ara d-yawin yiwet si tmucuha-agi, ad yeɛreḍ wayeḍ ad t-yeɣleb s lekdeb yugaren winna akken i d-yewwi. Akken id-tenna S. BOUDJLIL «Timucuha n lekdeb ttilint-d di tegnatin n wurar anda i ttilin aṭas n yimalasen,yal yiwen ad yeɛreḍ ad yif wayeḍ,ttcebiḥen lekdeb n wayeḍ, s lekdeb it-iɣelben17».